Odense Adresse-Contoirs Efterretninger, 1847-09-17
Det er bekjendt at en Jernbanes Anlæg igjennem Jylland, og Slesvig med Sidebaner til de vigtigste Steder paa Øst og Vestkysten har været paatænkt og ventileret i den sidst afholdte jydske Stænderforsamling, men vi vide ogsaa, at der fra de fleste Autoriteter, hvis Mening er hørt, er reist Tvivl om en saadan Banes Rentabilitet, og Frygt for, at dens Anlæg skulde drage Handelen fra Jylland aldeles til Hamborg; i alt Fald ere Udsigterne til denne Jernbane, hvortil end ikke Nivellement og Beregning er paabegyndt, meget fjerne. Derimod er der en anden Bane, nemlig den Flensborg-Husum-Tønningske, hvis Anlæg er rykket langt nærmere, og som vi derfor kunne nære Haab om at see realiseret i den nærmeste Fremtid. Nivellementet er færdigt, ligesaa Beregningerne; Hans Majestæt har bevilget Actietegningen og til Beviis for den Jnteresse han viser for dette Anlæg, kan blot anføres, at han, af de 9000 Actier, hver paa 100 Specier, har paa Statens Vegne tegnet sig for 2250 Actier. Alle de øvrige Actier bleve strax tegnede, men ved det Forbud, som den preussiske Regjering i 1844 lod udgaae, trak en Deel af Actionairerne sig tilbage, og disse ere nu ifølge Overappellationsrettens Dom i Lybek blevne fritagne for at opfylde den overtagne Forpligtelse. Paa denne Maade ere 3200 Actier blevne ledige, og hvis dette Antal ikke inden 1 October d. A. bliver tegnet, er det at befrygte, at hele Planen, gaaer overstyr. Da denne paatænkte Banelinie, især naar den senere bliver sat i Forbindelse med en Bane gjennem Slesvig og Jylland, vil bidrage til at fremme og udvide Danmarks directe Handel og være et stærkt Binde middel mellem Danmark og Slesvig, er det naturligt, at alle de som hylde de bekjendte slesvig-holsteenske seperatistiske Grundsætninger, af al Kraft arbeide imod samme, men af samme Grund bliver det Pligt for Enhver som har Evne dertil og som besjæles af de modsatte Grundsætninger, af al Magt at fremme Planen. Jkke maa man herimod indvende, at da Banen blot kommer til at gjennemløbe Slesvigs Gebeet, vil den blive til ingen Nytte. for det øvrige Danmark, thi Østkysten af Jylland og alle Berne kunne ved Dampskibe let sættes i Forbindelse med Banen og Varer hurtigere og billigere transporteres til Nordsøens Kyster af denne Vei end fra Kiel til Hamborg, og videre frem af Elben. Ligeledes kunne alle Producter fra England, Holland og Frankerig, som nu gaae over Hamborg, hurtigere og lettere komme til Østersøen, og, hvad der er af megen Vigtighed for hele Landet, de vest europæiske Postnyheder ville komme til Flensborg og derfra til Øerne og Jylland tidligere end til Hamborg. Derfor, saavel i Nationalitetens som i den danske Agerdyrknings, Handels og Jndustries Navn, opfordre vi Undertegnede enhver fædrelandsksindet Mand til, ved Actietegning at understøtte denne Banes Anlæg og tilbyde vi os at modtage Anmeldelserne. Af de 100 Specier, som Actien lyder paa, betales kun 5 pCt. strax. Resten opkræves alt medens Banen bygges. Naar 40 pCt. ere erlagte kan Actiebrev erholdes, og er da Gjenstand for Salg. Om Sandsynligheden for at denne Bane kan forrente sig, kunne vi henvise til Dannevirke Nr. 17 for dette Aar og til de Artikler om denne Sag, som findes i flere af Provindsens Blade. Den 4 September 1847. J. P. With, C. M. Hersleb, A. Linnemann, Justitsr., Stænderdep., Cancellier, Bye Agent, Borgerrer. i Veile. i Ørum ved Veile. foged i Veile. Packness, W. W. Stochfleth, Anchersen, Overandit, Herreds, Cancellier og Pro- Auctionsholder, Bor foged i Veile. kurator i Veile. gerrep. i Veile.